טרוליות

**טרוליות** (באנגלית: **Trollz**) היא סדרת הנפשה אמריקאית, מסוגת פנטזיה, קומדיה והרפתקאות, המבוססת על בובות טרול שנוצרו על ידי טומאס דאם. הסדרה נוצרה על ידי אנדי הייוורד, בוימה על ידי קרן היידן, והופקה על ידי Studio DAM, DIC Entertainment Corporation ו-Melusine Productions.

הסדרה שודרה במקור בארצות הברית בסינדיקציה ברצועת השידור DIC Kids Network, כאשר פרק הבכורה שלה שודר ב-3 באוקטובר 2005 ופרק הסיום שודר ב-8 בנובמבר באותה שנה. בישראל הסדרה שודרה לראשונה בדיבוב לעברית בערוץ ניקלודיאון החל מסוף דצמבר 2005 עד שנת 2006. לסדרה הופקה עונה אחת בעלת 27 פרקים באורך 25 דקות.

הסדרה הושקה כחלק משיווק בובות טרול, ובנוסף אליה נמכרו מוצרים שונים. לסדרה נועדה להיות עונה שנייה, כמו כן היה אמור לצאת לאור תקליטור שיכלול את שיריה, אם כי לבסוף הם בוטלו עקב שתי תביעות משפטיות משנת 2007.

## תקציר העלילה
העלילה עוקבת אחר חבורת טרוליות בשם "החברות הכי טובות", אשר לומדות בכיתה ט'. בכל פרק הטרוליות עוברות הרפתקאות ומשתמשות בקסמים בשביל לפתור את בעיות היומיום שלהן. בסיום כל פרק יש פינה בשם "רגע של כישוף", בה רואים את אחת הטרוליות עושה כישוף על אחד הטרולים בעזרת הטלפון שלה.

## דמויות
מרבית הדמויות נקראות בשמות של אבני חן (שגם מופיעות על טבוריהן של הגיבורות) ואבנים או חומרים אחרים:
* **[[אחלמה|אמטיסט]]** – טרולית צעירה שאוהבת את חברותיה ומוכנה לעשות הכל בשבילן. היא מתחשבת ונותנת עצות טובות לחבריה.
* **[[אודם|רוּבִּי]]** – מנהיגת חבורת "החברות הכי טובות". טרולית שתלטנית. אם היא רוצה להשיג משהו היא תעשה הכל בשבילו.
* **[[ספיר]]** – הטרולית הכי חכמה בקבוצת "החברות הכי טובות", בכל מצב תרצה ללמוד.
* **[[טופז]]** – טרולית טיפשה ומגושמת. אוהבת קניות ומומחית לאופנה.
* **[[שוהם (אבן חן)|אוניקס]]** – טרולית גותית בעלת חיבה לשירה. היא חביבה אך הגנתית.
* **[[אובסידיאן]]** – בעלת חנות כישופים הקרויה על שמה. הוותיקה של רובי.
* **מר טרולהיימר** – המורה של הבנות. הוותיק של ספיר.
* **סבתא של אמטיסט** – טרולית זקנה וחביבה אשר מייעצת לבנות על שימושן בקסמים. הוותיקה של אמטיסט, נכדתה.
* **[[זירקון|זירקוניה]]** – טרולית זקנה שנהפכה לעץ על ידי סיימון למשך 3,000 שנים. הוותיקה של טופז ואשתו של ספינל.
* **[[ספינל]]** – טרול זקן שנהפך לדרקון על ידי סיימון למשך 3,000 שנים. הוותיק של אוניקס ובעלה של זירקוניה.
* **סיימון** – גרמלין. הנבל הראשי של הסדרה.
* **סנארף** – כלב המחמד של סיימון. נשאר נאמן לסיימון בכל מצב למרות שסיימון לא מחבב אותו.
* **[[ישפה|ג'ספר]]** – החבר של טופז, איבד את שערו בעקבות כישוף שעשתה אמטיסט בפרק הראשון.
* **[[צור (סלע)|פלינט]]** – החבר של אוניקס, נמצא בלהקת רוק ואוהב לכתוב שירים.
* **[[סלע|רוק]]** – החבר של רובי. שכחן.
* **[[אלבסטר]]** – החבר של ספיר. עשיר בזכות אביו.
* **[[פחם|קול]]** – החבר של אמטיסט. טרול מסורבל שמרבה להסתבך.

## מדבבים
הדיבוב העברי בוים על ידי עמי מנדלמן, והופק על ידי נעמה ליס.

בנוסף דיבבו בדיבוב העברי יפעת זנדני צפריר, שרון שחל ועדי שליטא.

## פרקים

## הפקה
ב-6 באפריל 2004 דווח שחברת DIC Entertainment Corporation רכשה את הזכויות לבובות טרול, ושלצד הבובות והמרצ'נדייז שיימכר, היא מתכננת להשיק את סדרת טלוויזיה זו. הסדרה שודרה לראשונה ב-3 באוקטובר 2005 וזכתה "לתגובה אדירה" מצד גופי שידור בינלאומיים ששודרה במעל 69 טריטוריות ברחבי העולם. בעקבות עובדות אילו הוכרז ב-19 ביולי 2005 שהסדרה תחודש לעונה שנייה שתכלול 26 פרקים בני חצי שעה, אם כי בסופו של דבר לא הופקה. לצד הסדרה הושקו מוצרים שונים, ביניהם בובות אופנה, תיקים, שעוני יד ו-DVD, כמו כן היה אתר אינטרנט ומשחק וידאו בשם "Trollz Hair Affair". היה גם אמור להיות מושק תקליטור שיכלול 15 שירים מתוך הסדרה בביצוע בנות ואלי שביצעה, בין היתר, את שיר הפתיחה. התקליטור לא יצא לאור, אם כי תקליטור פרומו הכולל 11 שירים בשם "Trollz It's A Hair Thing" הושק.

הסיבה לביטול העונה השנייה והיציאה לאור של התקליטור, היא שתי תביעות משפטיות משנת 2007 שנבעו בעקבות רכישת הזכויות לבובות. התביעה הראשונה הייתה מצד DIC Entertainment Corporation עבור חברת הבובות, אשר טענה שהיא ביצעה הונאה כלפיה והציגה מצג שווא בכך שלא דאגה לבטל את הבובות המזויפות של המוצר בשוק, דבר שפגע בהכנסות. התביעה הייתה על סך 20 מיליון דולר. התביעה השנייה הייתה מצד חברת הבובות עבור DIC Entertainment Corporation, אשר טענה שעקב מצג שווא כלכלי היא לא הצליחה ליצור ולשווק קמפיין של המותג כמו שצריך, דבר שהרס את התדמית והרצון הטוב של הבובה. גם תביעה זו הייתה על סך 20 מיליון דולר.

## קישורים חיצוניים
* 

## הערות שוליים

קטגוריה:סדרות הנפשה אמריקאיות
קטגוריה:סדרות קומדיה אמריקאיות
קטגוריה:סדרות פנטזיה אמריקאיות
קטגוריה:ניקלודיאון: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2005
קטגוריה:תוכניות טלוויזיה באנגלית
קטגוריה:סדרות טלוויזיה אמריקאיות מונפשות עם השפעות אנימה